राजनीतिक गलियारों में यह चर्चा गर्म है कि मोदी-शाह शिवराजसिंह को बेदखल करने के लिए मध्यप्रदेश खोने के लिए तैयार हैं लेकिन वे शिवराजसिंह को जीतने का कोई अवसर नहीं देने वाले. इसकी शुरूआत होती है प्रत्याशियों की सूची से जिसके बारे में पहले कहा गया था कि लगभग 60 विधायकों के टिकट काटे जाएंगे और इसकी जद में करीब दर्जन भर मंत्री होंगे लेकिन ऐसा कुछ नहीं हुआ और लगभग वही चेहरे फीट कर दिए गए जिनको लेकर लम्बे समय से असंतोष का माहौल बना हुआ है. मीडिया में इस बात को प्रचारित किया गया कि टिकट वितरण में शिवराजसिंह को फ्रीहेंड दिया गया और यह भी बताया गया कि मोदी-शाह ने उन पर भरोसा जताया है जबकि स्थितियों का आंकलन करें तो सबकुछ शीशे की तरह साफ है.